Suvestinė redakcija nuo 2023-03-28 iki 2025-02-25

Įsakymas paskelbtas: TAR 2018-03-30, i. k. 2018-04917

UTENOS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL UTENOS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS SVEIKATOS PROJEKTŲ IR APLINKOS SVEIKATINIMO PROJEKTŲ KONKURSO NUOSTATŲ PATVIRTINIMO

2018 m. kovo 23 d. Nr. AĮ-310

Utena

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Utenos rajono savivaldybės visuomenės sveikatos rėmimo specialiosios programos sudarymo ir vykdymo tvarkos aprašo, patvirtinto Utenos rajono savivaldybės tarybos 2018 m. sausio 25 d. sprendimu Nr. TS-16 „Dėl Utenos rajono savivaldybės visuomenės sveikatos rėmimo specialiosios programos sudarymo ir vykdymo tvarkos aprašo patvirtinimo“, 13 punktu:

1.	Tvirtinu Utenos rajono savivaldybės visuomenės sveikatos rėmimo specialiosios programos sveikatos projektų ir aplinkos sveikatinimo projektų konkurso nuostatus (pridedama).

2.	Pripažįstu netekusiu galios Utenos rajono savivaldybės administracijos direktoriaus 2006 m. vasario 28 d. įsakymą Nr. AĮ-168 „Dėl sveikatos projektų ir aplinkos sveikatinimo projektų finansavimo tvarkos“ su visais pakeitimais ir papildymais.

3.	Pripažįstu netekusiu galios Utenos rajono savivaldybės administracijos direktoriaus 2004 m. liepos 1 d. įsakymo Nr. AĮ-428 „Dėl sveikatos projektų atrankos reglamento ir finansavimo tvarkos“ 1 punktą.

4.	Nurodau, kad šis įsakymas turi būti paskelbtas Teisės aktų registre ir savivaldybės interneto svetainėje www.utena.lt.

5.	Nurodau, kad šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius	Jonas Slapšinskas

PATVIRTINTA

Utenos rajono savivaldybės

administracijos direktoriaus

2018 m. kovo 23 d.

įsakymu Nr. AĮ-310

UTENOS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS SVEIKATOS PROJEKTŲ IR APLINKOS SVEIKATINIMO PROJEKTŲ KONKURSO NUOSTATAI

I SKYRIUS

BENDROSIOS NUOSTATOS

1.	Utenos rajono savivaldybės visuomenės sveikatos rėmimo specialiosios programos sveikatos projektų ir aplinkos sveikatinimo projektų konkurso nuostatai (toliau – Nuostatai) nustato Utenos rajono savivaldybės visuomenės sveikatos rėmimo specialiosios programos (toliau – Programos) lėšomis finansuojamų sveikatos projektų ir aplinkos sveikatinimo projektų (toliau –projektų) paraiškų teikimo, vertinimo, atrankos, lėšų skyrimo ir atsiskaitymo už pasiektus rezultatus ir skirtas lėšas tvarką.

2.	Nuostatus tvirtina, keičia ir papildo Utenos rajono savivaldybės administracijos direktorius (toliau – Administracijos direktorius).

3.	Nuostatų vykdymą koordinuoja Utenos rajono savivaldybės administracijos Socialinių reikalų ir sveikatos apsaugos skyrius (toliau – Skyrius).

4.	Nuostatuose vartojamos sąvokos:

4.1.	Projektas – vienkartinė užduotis, kuria siekiama aiškiai suformuluoto tikslo;

4.2.	Vertinimo kriterijai – tai rodikliai, suteikiantys informaciją apie projektus ir jų įgyvendinimo rezultatus;

4.3.	Projekto paraiška – dokumentas, kurį pateikia pareiškėjas, siekdamas gauti finansavimą iš Savivaldybės biudžeto projektui įgyvendinti ir numatytiems rezultatams pasiekti Nuostatuose nustatyta tvarka;

4.4.	Pareiškėjas – juridinis asmuo, planuojantis įgyvendinti projektą ir gauti finansavimą projektui įgyvendinti iš Programos lėšų;

4.5.	Projekto įgyvendinimo laikotarpis – atitinkamų kalendorinių metų laikotarpis, kurio pradžioje turi būti pradėtos, o pabaigoje baigtos visos projekto veiklos;

4.6.	Projekto vykdytojas – už Programos lėšomis finansuojamo projekto įgyvendinimą atsakingas pareiškėjas, pasirašęs lėšų naudojimo sutartį;

4.7.	Prioritetai – Programos lėšų naudojimo prioritetinės sritys, kurias nustatė Utenos rajono savivaldybės bendruomenės sveikatos taryba.

4.8.	Sutartis – su pareiškėju sudaroma lėšų naudojimo sutartis, kurios formą tvirtina Savivaldybės administracijos direktorius.

4.9.	Kitos šiuose Nuostatuose vartojamos sąvokos apibrėžtos Lietuvos Respublikos įstatymuose ir kituose teisės aktuose.

II SKYRIUS

KVIETIMAS TEIKTI PARAIŠKAS, PARAIŠKŲ TEIKIMAS IR VERTINIMAS

5.	Konkursą organizuoja Skyrius, skelbdamas apie jį savivaldybės interneto svetainėje www.utena.lt ir teikdamas visą su konkursu susijusią informaciją.

6.	Kvietimą teikti paraiškas rengia Skyrius. Kvietime nurodomi reikalavimai projektams, pareiškėjams, Programos lėšų naudojimo prioritetinės sritys, paraiškų teikimo tvarka, privalomi pateikti dokumentai ir kita reikalinga informacija, Skyriaus darbuotojų, atsakingų už paraiškų priėmimą ir informacijos teikimą, kontaktiniai duomenys ir informacijos teikimo tvarka.

7.	Nepaskirsčius visų Programoje numatytų lėšų, gali būti skelbiami papildomi kvietimai.

8.	Projektų paraiškoms pateikti skiriamas ne trumpesnis nei 14 kalendorinių dienų terminas. Po nustatyto termino pateiktos projektų paraiškos nevertinamos. Pareiškėjui apie tai pranešama raštu per 5 darbo dienas nuo paraiškos gavimo.

9.	Pasibaigus projektų paraiškų pateikimo terminui, negalima pareiškėjų iniciatyva projektų paraiškų taisyti, tikslinti, pildyti ar pateikti papildomus dokumentus.

10.	Projekto paraiška gali būti pateikta paštu registruotu laišku, įteikta pašto kurjerio, organizacijos ar jos įgalioto asmens asmeniškai Utenos rajono savivaldybės administracijos (toliau – Savivaldybės administracija) priimamajame (103 kab.) arba per Administracinių ir viešųjų elektroninių paslaugų portalą „Elektroniniai valdžios vartai" (www.epaslaugos.lt). Kitais būdais, tai yra faksu, elektroniniu paštu arba kitais adresais, išsiųstos paraiškos nevertinamos. Jeigu paraiška pateikiama paštu arba per pašto kurjerį, pašto žymoje nurodyta išsiuntimo ar pateikimo siųsti data turi būti ne vėlesnė kaip paskutinė paraiškų pateikimo diena. Užregistruotos paraiškos nukreipiamos Skyriui. Pasibaigus paraiškų priėmimo laikui, per 3 darbo dienas Paraiškos perduodamos Utenos rajono savivaldybės bendruomenės sveikatos tarybos (toliau – Bendruomenės sveikatos taryba) pirmininkui.

11. Projekto paraiška rengiama užpildant projekto paraiškos formą (1 priedas). Vienas pareiškėjas gali pateikti 1 (vieną) paraišką. Paraiška turi būti užpildyta kompiuteriu lietuvių kalba. Ranka užpildytos paraiškos nenagrinėjamos. Kartu su projekto paraiška pareiškėjas privalo pateikti šiuos dokumentus:

Punkto pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

11.1.	VĮ Registrų centro išduotą Lietuvos Respublikos juridinių asmenų registro organizacijos registravimo pažymėjimo kopiją arba išplėstinio išrašo kopiją (taikoma Paraišką teikiant pirmą kartą);

11.2.	organizacijos nuostatų (įstatų) kopiją (taikoma Paraišką teikiant pirmą kartą arba pakeitus įstatus);

11.3.	bendradarbiavimo susitarimo ar kitų bendradarbiavimą pagrindžiančių dokumentų (jei projektas vykdomas su partneriais) kopijas.

12.	Galimi pareiškėjai: Lietuvos Respublikos įstatymų nustatyta tvarka įregistruotos ne pelno siekiančios asociacijos, viešosios įstaigos, asmens ir visuomenės sveikatos priežiūros įstaigos, ugdymo įstaigos, biudžetinės įstaigos, Savivaldybės administracijos seniūnijos, kiti juridiniai asmenys, veikiantys visuomenės sveikatinimo (sveikatos stiprinimo) srityse ir (ar) teikiančios sveikatos priežiūros paslaugas.

13.	Projekto veikla turi būti orientuota į Utenos rajono savivaldybės gyventojus.

14.	Programos lėšomis remiamos visuomenės sveikatos priežiūros paslaugos, visuomenės sveikatos poveikio sritys ir neremiamos visuomenės sveikatos priežiūrai nepriskirtinos paslaugos nurodytos Programoje, kurią tvirtina Utenos rajono savivaldybės taryba.

15. Maksimali vienam projektui skiriama suma – 3000 (trys tūkstančiai) eurų. Lėšos turi būti tiesiogiai susijusios su projekto remiama veikla, pagrįstos projekto įgyvendinimo planu ir gali būti skiriamos šioms projektui įgyvendinti reikalingoms išlaidų rūšims:

Punkto pakeitimai:

Nr. AĮ-400, 2022-03-18, paskelbta TAR 2022-03-21, i. k. 2022-05039

15.1.	apmokėjimas projekto vykdytojams, kurie tiesiogiai vykdo projektą (darbo užmokestis ir socialinio draudimo įmokos pagal darbo sutartį, autorinis atlyginimas pagal autorinę sutartį, atlygis už suteiktas paslaugas pagal atlygintinų paslaugų sutartis);

15.2.	išlaidos tyrimams;

15.3.	transporto išlaidos (degalai, transporto paslaugos, transporto bilietai);

15.4.	trumpalaikiam turtui įsigyti (priemonės, kanceliarinės ir ūkinės paskirties prekės ir pan., vieneto vertė ne didesnė nei 500,00 Eur);

15.5.	apmokėjimas už paslaugas, būtinas projektui įgyvendinti (kopijavimo, vertimo, leidybos, pristatymo visuomenei (projekto viešinimo), patalpų nuomos ir kitos išlaidos);

15.6.	telekomunikacijos (ryšių, interneto), pašto išlaidos.

16.	Netinkamos finansuoti išlaidos:

16.1.	nėra susijusios su remiama veikla;

16.2.	dengiamos iš kitų savivaldybės, nacionalinių, Europos Sąjungos ar kitų paramos lėšų ir dvejinančios projekto išlaidas;

16.3.	ilgalaikiam materialiajam turtui įsigyti (ūkio inventoriui ir baldams, transporto priemonėms, ryšio priemonėms, kompiuterinei įrangai, medicininei įrangai ir kitam inventoriui įsigyti, priemonėms ir įrangai, kuri nesusidėvi per vienerius metus, o jos vieno vieneto vertė yra didesnė kaip 500 Eur);

16.4.	patalpoms remontuoti, rekonstruoti ir statyti;

16.5.	projekto piniginiams prizams;

16.6.	projekto parengiamojo etapo išlaidoms (parengiamojo etapo išlaidos yra visos išlaidos, susijusios su veikla, vykdyta iki Paraiškos pateikimo, pvz.: Paraiškos rašymas, dalyvių sąrašų sudarymas ir pan.).

17.	Projektui finansavimas neskiriamas, jei praėjusiais kalendoriniais metais projekto vykdytojas laiku nepateikė ataskaitų, neatsiskaitė už lėšų panaudojimą numatyta tvarka arba buvo nustatyta, kad gautos lėšos panaudotos ne pagal tikslinę jų paskirtį.

18.	Projektų paraiškas vertina Bendruomenės sveikatos taryba. Bendruomenės sveikatos tarybos posėdžių vietą, laiką ir siūlomą darbotvarkę nustato jos pirmininkas.

19.	Vertinant Paraiškas, Bendruomenės sveikatos tarybos narys negali būti Paraišką pateikusios institucijos ar organizacijos vadovas ar atstovas, projekto vadovas ar atstovas arba jį su organizacija sieja ryšiai, neleidžiantys priimti objektyvių sprendimų tokiu atveju narys nusišalina nuo vertinimo, apie tai pažymint posėdžio protokole.

20. Vieną projektą vertina ne mažiau kaip du Bendruomenės sveikatos tarybos nariai.

Punkto pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

21.	Projektų paraiškos vertinamos dviem etapais:

21.1.	administracinės atitikties vertinimas;

21.2.	projekto tinkamumo finansuoti vertinimas.

22.	Projektas nevertinamas ir nesvarstomas:

22.1.	jei paraišką pateikė pareiškėjas, neatitinkantis Nuostatų 13 punkto reikalavimų;

22.2.	jei paraiška pateikta pasibaigus paraiškų priėmimo terminui ar nesilaikant nustatytos paraiškos formos ir pildymo tvarkos;

22.3.	jei pareiškėjas laiku neatsiskaitė už praėjusiais kalendoriniais metais remtų projektų lėšų panaudojimą nustatyta tvarka.

23.	Vertinant administracinę atitiktį, tikrinama, ar projekto paraiška atitinka kvietime nustatytus reikalavimus, ar pateikta visa reikiama informacija ir prašomi dokumentai, ar pareiškėjas atitinka Nuostatų reikalavimus. Jeigu vertinant paraiškos administracinę atitiktį nustatoma, kad paraiška netinkamai, nevisiškai užpildyta, trūksta papildomos informacijos, nepateikti privalomi dokumentai, pareiškėjas raštu informuojamas apie galimybę patikslinti informaciją bei pateikti trūkstamus dokumentus per 3 darbo dienas nuo Bendruomenės sveikatos tarybos raštiško pranešimo. Jei per nustatytą terminą trūkumai nepašalinami, paraiška toliau nevertinama. Vertinant paraiškos administracinę atitiktį, posėdžio metu užpildoma bendra Administracinės atitikties vertinimo lentelė (2 priedas).

24.	Bendruomenės sveikatos tarybos nariai, atlikę administracinės atitikties vertinimą ir nustatę, kad paraiška tinkamai užpildyta, pateikti privalomi dokumentai, pareiškėjas atitinka Nuostatų reikalavimus, atlieka tinkamumo finansuoti vertinimą. Vertinama, skiriant balus pagal projekto paraiškos vertinimo formoje (3 priedas) nurodytus vertinimo kriterijus ir nurodant siūlomą projektui skirti sumą.

25.	Vertinant Paraišką, ją pateikusiai įstaigai ar organizacijai gali būti siūloma mažesnė lėšų suma, nei yra prašoma, arba gali būti nefinansuojamos atitinkamos priemonės, jeigu:

25.1.	lėšų poreikis konkrečiam projektui ar jo priemonei vykdyti yra nepakankamai pagrįstas ir detalizuotas, nėra akivaizdaus šių išlaidų būtinumo projekto veikloms įgyvendinti;

25.2.	išlaidos priskiriamos prie netinkamų finansuoti;

25.3.	pagal turimų lėšų kiekį visiems projektų vykdytojams negali būti skirta visa prašoma suma.

26.	Bendruomenės sveikatos tarybos nariai savo vertinimus pateikia posėdžio sekretoriui, kuris apskaičiuoja kiekvieno projekto balų ir siūlomos skirti sumos vidurkius, parengia paraiškų vertinimo rezultatų suvestinę. Vertinimo rezultatų suvestinėje nurodoma: paraišką pateikusios organizacijos pavadinimas, projekto pavadinimas, bendra lėšų, reikalingų projektui įgyvendinti, suma, iš savivaldybės biudžeto prašoma suma, surinktų vertinimo balų vidurkis, siūlomos skirti sumos vidurkis, pastabos.

27. Remiami tie projektai, kurių vertinimo balų vidurkis yra didesnis arba lygus 28. Projektą įvertinus mažiau nei 28 balais, lėšos neskiriamos.

Punkto pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

28.	Bendruomenės sveikatos taryba pagal paraiškų vertinimo suvestinę sudaro finansuojamų/nefinansuojamų projektų lentelę, kurią pasirašo Bendruomenės sveikatos tarybos pirmininkas, ir teikia siūlymą Administracijos direktoriui finansuoti/nefinansuoti projektus.

29.	Sprendimą dėl lėšų skyrimo ar neskyrimo projektams finansuoti priima Savivaldybės administracijos direktorius.

30.	Informacija apie konkurso rezultatus (finansuojamų ir nefinansuojamų projektų sąrašas, kuriame nurodomi organizacijų ir jų projektų pavadinimai bei skirta lėšų suma) skelbiama savivaldybės interneto svetainėje www.utena.lt. Už šios informacijos paskelbimą atsakingas Skyrius.

31.	Konkurso rezultatai gali būti skundžiami Lietuvos Respublikos teisės aktų nustatyta tvarka.

III SKYRIUS

SUTARTIES SUDARYMAS

32. Skyrius per 5 darbo dienas nuo Savivaldybės administracijos direktoriaus įsakymo dėl finansuojamų/nefinansuojamų projektų išleidimo dienos apie tai informuoja visus pareiškėjus. Ne vėliau nei per 15 darbo dienų nuo sprendimo priėmimo su pareiškėjais, kurių projektai finansuojami, sudaromos Savivaldybės biudžeto lėšų naudojimo sutartys (toliau – Sutartis), kurios formą tvirtina Savivaldybės administracijos direktorius. Jeigu pareiškėjas nepasirašo Sutarties ar raštu neinformuoja Savivaldybės administracijos, kad dėl pateisinamų priežasčių negali pasirašyti Sutarties ir neprašo pratęsti termino sudaryti Sutartį, laikoma, kad jis atsisako skirto finansavimo.

Punkto pakeitimai:

Nr. AĮ-438, 2023-03-27, paskelbta TAR 2023-03-27, i. k. 2023-05327

33.	Sutarties sudedamoji dalis yra Projekto išlaidų sąmata (Sutarties 1 priedas), kurioje nurodoma būsimų išlaidų suma projektui įgyvendinti.

Punkto pakeitimai:

Nr. AĮ-438, 2023-03-27, paskelbta TAR 2023-03-27, i. k. 2023-05327

34.	Sutartį pasirašo Administracijos direktorius ir pareiškėjas ar jo įgaliotas asmuo.

Punkto pakeitimai:

Nr. AĮ-438, 2023-03-27, paskelbta TAR 2023-03-27, i. k. 2023-05327

35.	Projekto vykdytojas privalo užtikrinti, kad projektui įgyvendinti skirtos lėšos būtų panaudotos pagal Sutartyje nurodytą paskirtį, t.y. pasiekti paraiškoje nurodyti projekto tikslai, uždaviniai ir rezultatai, o skirtos lėšos panaudotos tinkamoms projekto išlaidoms apmokėti.

IV SKYRIUS

ATSISKAITYMAS UŽ SKIRTAS LĖŠAS

36. Projekto vykdytojas privalo atsiskaityti už veiklą, kuriai finansuoti skiriamos lėšos, už jos vertinimo kriterijų įvykdymą ir už biudžeto lėšų panaudojimą, pateikdamas ataskaitas:

36.1. Savivaldybės administracijos Apskaitos skyriui – Biudžeto išlaidų sąmatos vykdymo ataskaitą, parengtą pagal Sutarties 2 priedą, išlaidas nurodant eurais ir euro centais (I ketvirčio – iki 20___ m. balandžio 5 d., II ketvirčio – iki 20___ m. liepos 5 d., III ketvirčio – iki 20___ m. spalio 5 d.) ir metinę (iki 20___ m. sausio 7 d.);

36.2. Atsakingam už Sutarties sudarymą asmeniui – įvykdžius projektą per 10 kalendorinių dienų – Finansinės apskaitos dokumentų, pagrindžiančių biudžeto lėšų panaudojimą ataskaitą pagal Sutarties 3 priedą ir Veiklos, finansuojamos iš savivaldybės biudžeto lėšų, ir jos vertinimo kriterijų įvykdymo ataskaitą, parengtą pagal Sutarties 4 priedą.

Punkto pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

Nr. AĮ-438, 2023-03-27, paskelbta TAR 2023-03-27, i. k. 2023-05327

37. Asmuo, atsakingas už Sutarties sudarymą, patikrinęs ir patvirtinęs 36.2 papunktyje nurodytas ataskaitas, pateikia jas Savivaldybės administracijos Apskaitos skyriui.

Punkto pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

Nr. AĮ-438, 2023-03-27, paskelbta TAR 2023-03-27, i. k. 2023-05327

38.	Atsakingam už Sutarties sudarymą asmeniui arba Savivaldybės administracijos Apskaitos skyriui paprašius, projekto vykdytojas privalo pateikti pirminių dokumentų (sąskaitų faktūrų, aktų, sutarčių ir kt. reikalaujamų dokumentų) kopijas, patvirtintas parašu ir antspaudu (jei pareiškėjas jį privalo turėti).

Punkto pakeitimai:

Nr. AĮ-438, 2023-03-27, paskelbta TAR 2023-03-27, i. k. 2023-05327

39.	Projekto vykdytojas be Savivaldybės administracijos leidimo gali tikslinti projekto vykdymo sąmatą tuo atveju, jeigu neįtraukiama naujų išlaidų, o išlaidų dydžio pakeitimai neviršija 10 procentų tikslinamos išlaidų rūšies eilutės dydžio arba išlaidų dydis mažėja. Kitais atvejais projekto vykdytojas turi pateikti atsakingam už sutarties vykdymą Skyriaus specialistui prašymą tikslinti projekto veiklas ar projekto išlaidų sąmatą ne vėliau kaip likus 10 darbo dienų iki atitinkamo ketvirčio pabaigos.

40.	Projekto vykdytojas suderina naujos redakcijos Projekto vykdymo sąmatą ir (ar) Projekto veiklų ir rezultatų planą (projekto paraiškos 3.12 punktas) su Skyriumi ir per 10 darbo dienų nuo prašymo pateikimo sąmatą patvirtina organizacijos vadovo parašu ir antspaudu (jei organizacija privalo turėti antspaudą).

41.	Praleidus Projekto vykdymo sąmatos tikslinimo terminą ar kitaip pažeidus sąmatos tikslinimo tvarką, sąmatos tikslinti negalima. Tokiu atveju išlaidos, viršijančios leidžiamus nukrypimus, bus pripažintos netinkamomis ir turės būti grąžintos į Savivaldybės administracijos sąskaitą iki biudžetinių metų gruodžio 27 d. arba bus priverstinai išieškotos teisės aktų nustatyta tvarka.

42.	Skyrius kontroliuoja finansuojamų projektų įgyvendinimą ir lėšų panaudojimą pagal paskirtį. Kontrolė vykdoma įgyvendinus projektą: tikrinama, ar tikslingai projekto vykdytojas naudoja projektui finansuoti skirtas lėšas, ar faktinės išlaidos atitinka sąmatoje numatytas išlaidas, ar teisingi ataskaitose pateikti duomenys, ar pateikti visi Sutartyje numatyti dokumentai, ar įgyvendintos projekto paraiškoje numatytos projekto veiklos, ar pasiektas planuotas projekto rezultatas.

43.	Skyrius, atlikęs kontrolę ir nustatęs įsipareigojimų nevykdymą, ne vėliau kaip per 10 darbo dienų pateikia Savivaldybės administracijos direktoriui kontrolės ataskaitą apie projektuose nurodytos veiklos įsipareigojimų nevykdymą.

44.	Projekto vykdytojai, neįvykdę Nuostatų 36 punkte nustatytų reikalavimų, per 20 darbo dienų po raštiško pranešimo apie įsipareigojimų nevykdymą, privalo grąžinti visas iki tol jiems išmokėtas lėšas į Savivaldybės biudžeto sąskaitą.

45.	Laiku negrąžinus lėšų, lėšos išieškomos Lietuvos Respublikos įstatymų nustatyta tvarka.

46.	Projekto lėšų naudojimo finansinė ir veiklos kontrolė atliekama Lietuvos Respublikos įstatymų ir kitų teisės aktų nustatyta tvarka.

V SKYRIUS

BAIGIAMOSIOS NUOSTATOS

47.	Projektų paraiškos ir ataskaitos saugomos 10 metų po projekto įgyvendinimo teisės aktų nustatyta tvarka.

Punkto pakeitimai:

Nr. AĮ-438, 2023-03-27, paskelbta TAR 2023-03-27, i. k. 2023-05327

________________________

Utenos rajono savivaldybės visuomenės

sveikatos rėmimo specialiosios

programos sveikatos projektų ir aplinkos

sveikatinimo projektų konkurso nuostatų

1 priedas

UTENOS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS SVEIKATOS PROJEKTO/APLINKOS SVEIKATINIMO PROJEKTO PARAIŠKA

1.	BENDRO POBŪDŽIO INFORMACIJA

Projekto pavadinimas
Suma, reikalinga projektui įgyvendinti (Eur)
Suma, prašoma iš Utenos rajono savivaldybės visuomenės sveikatos rėmimo specialiosios programos (Eur)

2.	INFORMACIJA APIE ORGANIZACIJĄ (PAREIŠKĖJĄ)

Pavadinimas, teisinė forma
Juridiniai rekvizitai	(juridinio asmens kodas, banko ar kitos kredito įstaigos pavadinimas ir kodas, atsiskaitomosios sąskaitos Nr.)
Kontaktiniai duomenys	(adresas, pašto indeksas, tel., faks., el. pašto adresas, interneto svetainė)
Organizacijos vadovas	(pareigos, vardas, pavardė, telefonas, el. pašto adresas)
Projekto vadovas /koordinatorius	(pareigos, vardas, pavardė, telefonas, el. pašto adresas)

2.1.	Organizacijos patirtis, įgyvendinant visuomenės sveikatinimo ar panašaus pobūdžio projektus (per paskutinius 3 metus) (įrašyti):

Metai	Projekto pavadinimas	Projekto pobūdis	Bendra projekto suma (Eur)

3.	PROJEKTO APRAŠYMAS

3.1.	Jei projektas tęstinis, kiek metų vykdomas (įrašyti)___________

3.2.	Kokioje visuomenės sveikatos poveikio srityje bus įgyvendinamas projektas (įrašyti):

3.3.	Trumpas apibūdinimas

Problemos įvardijimas, aktualumas bendruomenei, situacijos analizė, statistiniai duomenys, siūlomi sprendimo būdai, paremti tyrimais ir pan.

3.4.	Projekto įgyvendinimo pradžia ir pabaiga (įrašyti):

20___ m.____________ d.– 20___ m. ______________ d.

3.5.	Projekto įgyvendinimo vieta (nurodyti, kuriose vietovėse/patalpose numatoma vykdyti veiklas) (įrašyti):

3.6.	Projekto tikslas, uždaviniai (įrašyti):

3.7.	Tikslinės asmenų grupės, kuriai skirtas projektas, apibūdinimas (projekto dalyvių skaičius, amžius, sergančiųjų tam tikra liga grupė, socialinė grupė, specialieji poreikiai ir pan.) (įrašyti):

Tikslinė grupė	Asmenų skaičius	Kaip bus užtikrinama tikslinės grupės dalyvavimas projekte (informacija spaudoje, internete ir pan.)

3.8.	Numatomi projekto įgyvendinimo metodai (seminarai, konferencijos, akcijos, mokymai, informacijos sklaida, tyrimai ir kiti) (įrašyti):

3.9.	Projekto vadovo ir tiesioginių projekto vykdytojų kvalifikacija (kompetencija ir patirtis, įgyvendinant sveikatinimo ar panašaus pobūdžio projektus) (įrašyti):

3.10.	Numatomas projekto rezultatų poveikis ir nauda tikslinei grupei (įrašyti):

3.11.	Numatomas projekto tęstinumas, perspektyvos (aprašyti, ar tikslinga projektą tęsti, kodėl ir kaip) (įrašyti):

3.12.	Projekto veiklų ir rezultatų planas (nurodomos planuojamos vykdyti veiklos ir jų vykdymo laikotarpis, planuojami kiekybiniai rezultatai) (įrašyti):

Veiklos vykdymo laikas	Veiklos	Planuojami kiekybiniai rezultatai

Rodiklio pavadinimas*	Rodiklio skaitinė išraiška
(įrašyti)	Veiklos aprašymas	Pvz., specialistų, kurie ves mokymus, skaičius	5

Veiklos aprašymas	Pvz., mokymų dalyvių skaičius	50

Veiklos aprašymas

3.13.	Detali projekto išlaidų sąmata ir pagrindimas

Eil. Nr.	Išlaidų rūšis	Išlaidų detalizavimas	Reikalinga suma (Eur)	Prašoma suma (Eur)
1.	Apmokėjimas projekto vykdytojams, kurie tiesiogiai vykdo projektą (darbo užmokestis ir socialinio draudimo įmokos pagal darbo sutartį, autorinis atlyginimas pagal autorinę sutartį, atlygis už suteiktas paslaugas pagal atlygintinų paslaugų sutartis)
2.	Išlaidos tyrimams
3.	Transporto išlaidos (degalai, transporto paslaugos, transporto bilietai)
4.	Trumpalaikiam turtui įsigyti (priemonės, kanceliarinės ir ūkinės paskirties prekės ir pan., vieneto vertė ne didesnė nei 500,00 Eur)
5.	Apmokėjimas už paslaugas, būtinas projektui įgyvendinti (kopijavimo, vertimo, leidybos, pristatymo visuomenei (projekto viešinimo), patalpų nuomos ir kitos išlaidos)
6.	Telekomunikacijos (ryšių, interneto), pašto išlaidos
Iš viso

3.14.	Partneriai, rėmėjai (Kitos organizacijos, valstybės įstaigos, verslo įmonės, privatūs asmenys)

Organizacija, įstaiga, asmuo .......................................................................................................................................................... Paramos forma ir suma ......................................................................................................................................................... Telefonas ................................ Faksas .............................. El. paštas ..........................................

4.	PAREIŠKĖJO DEKLARACIJA

Tvirtinu: 1. Šioje paraiškoje ir prie jos pridėtuose dokumentuose pateikta informacija yra teisinga. 2. Pareiškėjas nėra pažeidęs jokios kitos sutarties dėl paramos skyrimo iš Europos Sąjungos (ES) arba Lietuvos Respublikos valstybės ar kitų viešojo sektoriaus lėšų. 3. Projekto sąmatoje numatytos išlaidos nebuvo ir nebus finansuojamos ES investicijų, valstybės biudžeto, Utenos rajono savivaldybės biudžeto ar kitomis viešojo sektoriaus lėšomis. 4. Pareiškėjui nėra iškelta byla dėl bankroto, jis nėra reorganizuojamas, pertvarkomas ar likviduojamas. 5. Projektas nėra padalytas į mažesnius projektus (vykdomus to paties ar kito vykdytojo), kuriems įgyvendinti būtų prašoma Utenos rajono savivaldybės lėšų pagal kitas programas. 6. Man nežinomos kitos šiame dokumente nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas. Man žinoma, kad, gavęs finansinę paramą, turėsiu informuoti projekto rėmėją, kaip vykdomas projektas, pateikti projekto ataskaitas ir projekto rėmėjui paprašius patvirtintas išlaidas pateisinančių dokumentų kopijas bei kitą aktualią informaciją. Sutinku, kad informacija apie pateiktą paraišką (pareiškėjo pavadinimas, projekto pavadinimas, prašoma finansavimo suma ir skirta/neskirta finansavimo suma) būtų skelbiama Utenos rajono savivaldybės interneto svetainėje.

5.	PARAIŠKOS PRIEDAI

Eil. Nr.	Privalomo pateikti dokumento pavadinimas	Lapų skaičius (įrašyti)
1.	Organizacijos registravimo pažymėjimo arba išplėstinio išrašo kopija (taikoma paraišką teikiant pirmą kartą)
2.	Organizacijos įstatų (nuostatų) kopija (taikoma paraišką teikiant pirmą kartą arba pakeitus įstatus)
3.	Bendradarbiavimo susitarimo ar kitų bendradarbiavimą pagrindžiančių dokumentų kopijos (jei projektas vykdomas su partneriais)
4.	Kita papildoma informacija (įrašyti konkrečius dokumentus)

Organizacijos vadovas/įgaliotas asmuo ______________	_________________________	(pareigos)	(parašas)	(vardas, pavardė)

Projekto vadovas/koordinatorius	_______________	_________________________	(parašas)	(vardas, pavardė)

A. V.

(Jeigu pareiškėjas antspaudą privalo turėti)

Utenos rajono savivaldybės visuomenės

sveikatos rėmimo specialiosios programos

sveikatos projektų ir aplinkos sveikatinimo

projektų konkurso nuostatų

2 priedas

Projekto Nr. .......

Pareiškėjas:______________________________________________________________________

Projekto pavadinimas: _____________________________________________________________

________________________________________________________________________________

ADMINISTRACINĖS ATITIKTIES VERTINIMAS

Nr.	Vertinimo kriterijai	Taip	Ne	Netai-koma	Po patiksli-nimo taip
Paraiškos tinkamumas
1.	Paraiška pateikta iki paraiškų pateikimo termino pabaigos
2.	Paraiška pateikta vienu iš kvietime teikti paraiškas nurodytų būdų
3.	Užpildyta patvirtintos formos paraiška
4.	Užpildytos visos reikalingos paraiškos dalys
5.	Paraiška pasirašyta pareiškėjo ar jo įgalioto asmens
6.	Pridėti visi papildomi dokumentai, nurodyti Nuostatų 11 punkte:
6.1.	VĮ Registrų centro išduota Lietuvos Respublikos juridinių asmenų registro organizacijos registravimo pažymėjimo kopija arba išplėstinio išrašo kopija (taikoma Paraišką teikiant pirmą kartą)
6.2.	organizacijos nuostatų (įstatų) kopiją (taikoma Paraišką teikiant pirmą kartą arba pakeitus įstatus)
6.3.	bendradarbiavimo susitarimo ar kitų bendradarbiavimą pagrindžiančių dokumentų (jei projektas vykdomas su partneriais) kopija
6.4.	įgaliojimas pasirašyti paraišką dėl Projekto finansavimo, jei paraiška dėl Projekto finansavimo pasirašoma ne Pareiškėjo organizacijos vadovo
Pareiškėjo tinkamumas
7.	Pareiškėjas atitinka kvietime teikti paraiškas nustatytus reikalavimus
8.	Pareiškėjas laiku atsiskaitė už praėjusiais kalendoriniais metais remtų projektų lėšų panaudojimą nustatyta tvarka

Utenos rajono savivaldybės visuomenės

sveikatos rėmimo specialiosios

programos sveikatos projektų ir aplinkos

sveikatinimo projektų konkurso nuostatų

3 priedas

Projekto Nr. _________

Pareiškėjas:______________________________________________________________________

Projekto pavadinimas: _____________________________________________________________

________________________________________________________________________________

PROJEKTO TINKAMUMO FINANSUOTI VERTINIMAS

Projekto vertinimas: 5 (penki) balai – visiškai taip, 4 (keturi) balai – taip, 3 (trys) balai – nei taip, nei ne, 2 (du) balai – ne, 1 (vienas) balas – visiškai ne.

Nr.	Vertinimo kriterijai	Skiriamas balas
1.	Projekto atitikimas prioritetinėms Programos lėšų naudojimo sritims
2.	Projekto aktualumas (Ar numatoma projekto veikla yra naudinga, aktuali visuomenei? Ar aiškiai įvardytos sprendžiamos visuomenės sveikatos problemos? Ar pasiūlymas yra aktualus, atsižvelgiant į konkrečios tikslinės grupės poreikius?)
3.	Projekto įgyvendinimas (Ar projekto tikslas ir uždaviniai yra konkretūs ir įgyvendinami? Ar nuoseklus ir gerai parengtas projekto veiklų įgyvendinimo planas?)
4.	Reikalingų lėšų pagrindimas (Ar projekto lėšos yra aiškios, detalios, pagrįstos ir realiai suplanuotos?)
5.	Turimi žmogiškieji ir materialiniai ištekliai projekto veiklai įgyvendinti (Ar yra numatyti papildomi organizacijos resursai: patalpos, įranga, personalas ir kita?)
6.	Projekto organizatorių kompetencija ir patirtis (Ar projekto vadovo ir kitų vykdytojų kompetencija bei patirtis yra pakankamos planuojamam projektui įgyvendinti?)
7.	Kiti finansavimo šaltiniai (Ar projektui įgyvendinti yra numatytas papildomas finansavimas iš kitų šaltinių? )
8.	Laukiami projekto įgyvendinimo rezultatai (Ar laukiami rezultatai konkretūs, ar padės pasiekti išvardytus uždavinius?)
Bendra balų suma:

1. Rekomenduojama skirti suma ___________Eur

2. Projekto veiklos, išlaidos, kurias siūloma finansuoti/nefinansuoti ______________________

________________________________________________________________________________

________________________________________________________________________________

________________________________________________________________________________

Bendruomenės sveikatos tarybos narys ________________________________________________

(vardas, pavardė, parašas)

Priedo pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

4 priedas. Neteko galios nuo 2023-03-28

Priedo naikinimas:

Nr. AĮ-438, 2023-03-27, paskelbta TAR 2023-03-27, i. k. 2023-05327

Priedo pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

1 priedas. Neteko galios nuo 2023-03-28

Priedo naikinimas:

Nr. AĮ-438, 2023-03-27, paskelbta TAR 2023-03-27, i. k. 2023-05327

Priedo pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

2 priedas. Neteko galios nuo 2023-03-28

Priedo naikinimas:

Nr. AĮ-438, 2023-03-27, paskelbta TAR 2023-03-27, i. k. 2023-05327

Priedo pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

3 priedas. Neteko galios nuo 2023-03-28

Priedo naikinimas:

Nr. AĮ-438, 2023-03-27, paskelbta TAR 2023-03-27, i. k. 2023-05327

Priedo pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

4 priedas. Neteko galios nuo 2023-03-28

Priedo naikinimas:

Nr. AĮ-438, 2023-03-27, paskelbta TAR 2023-03-27, i. k. 2023-05327

Priedo pakeitimai:

Nr. AĮ-470, 2020-04-30, paskelbta TAR 2020-05-04, i. k. 2020-09323

5 priedas. Neteko galios nuo 2023-03-28

Priedo naikinimas:

Nr. AĮ-438, 2023-03-27, paskelbta TAR 2023-03-27, i. k. 2023-05327

Papildyta priedu:

Nr. AĮ-470, 2020-04-30, paskelbta TAR 2020-05-04, i. k. 2020-09323

Pakeitimai:

1.

Utenos rajono savivaldybės administracija, Įsakymas

Nr. AĮ-470, 2020-04-30, paskelbta TAR 2020-05-04, i. k. 2020-09323

Dėl Utenos rajono savivaldybės administracijos direktoriaus 2018 m. kovo 23 d. įsakymo Nr. AĮ-310 „Dėl Utenos rajono savivaldybės visuomenės sveikatos rėmimo specialiosios programos sveikatos projektų ir aplinkos sveikatinimo projektų konkurso nuostatų patvirtinimo“ pakeitimo

2.

Utenos rajono savivaldybės administracija, Įsakymas

Nr. AĮ-400, 2022-03-18, paskelbta TAR 2022-03-21, i. k. 2022-05039

Dėl Utenos rajono savivaldybės administracijos direktoriaus 2018 m. kovo 23 d. įsakymo Nr. AĮ-310 „Dėl Utenos rajono savivaldybės visuomenės sveikatos rėmimo specialiosios programos sveikatos projektų ir aplinkos sveikatinimo projektų konkurso nuostatų patvirtinimo“ pakeitimo

3.

Utenos rajono savivaldybės administracija, Įsakymas

Nr. AĮ-438, 2023-03-27, paskelbta TAR 2023-03-27, i. k. 2023-05327

Dėl Utenos rajono savivaldybės administracijos direktoriaus 2018 m. kovo 23 d. įsakymo Nr. AĮ-310 „Dėl Utenos rajono savivaldybės visuomenės sveikatos rėmimo specialiosios programos sveikatos projektų ir aplinkos sveikatinimo projektų konkurso nuostatų patvirtinimo“ pakeitimo